இப்படம் குறித்து சமீபத்தில் ஃபர்ஸ்ட்போஸ்ட் இணையதளத்திற்கு இயக்குநர் அனிதா அளித்துள்ள பேட்டியில், “90 எம்எல் திரைப்படம் ஐந்து பெண்களை மையமாக வைத்து உருவாகிவருகிறது. அந்தப் பெண்களையும் அவர்களின் வாழ்க்கையில் அவர்களுடைய விருப்பங்கள் என்னவாக இருக்கின்றன என்பதையும் இந்தப் படம் பேசும். பெண்களை மையமாக வைத்து வெளிவந்துள்ள பெரும்பாலான திரைப்படங்கள் தோல்வியடைந்துள்ளன. இன்று சமகாலப் பெண்களின் தேவை மற்றும் அவர்களோடு பேசுவதற்கு அற்புதமான நிறைய விஷயங்கள் இருக்கின்றன என்கிற வகையில் இந்தப் படம் நிச்சயம் ஒரு நவநாகரிகப் படமாக இருக்கும்” என்று தெரிவித்துள்ளார்.